《题承诏亭》
宋代·宋祁

地占高明适，亭兼仁智居。
竹林兹置酒，栗里近回舆。
山对盘龙外，涛观濯鹭馀。
落霞霏迥宇，升月净凉疏。
园甃悟阴合，窗风桂籁徐。
岩芳曼空迳，野绿冒前除。
宴厦仍喧雀，宾庖已餍鱼。
落成严诏下，猿鹄怨轺车。

作者简介：宋祁（998～1061）北宋文学家。字子京，安州安陆（今湖北安陆）人，后徙居开封雍丘（今河南杞县）。天圣二年进士，官翰林学士、史馆修撰。与欧阳修等合修《新唐书》，书成，进工部尚书，拜翰林学士承旨。卒谥景文，与兄宋庠并有文名，时称“二宋”。诗词语言工丽，因《玉楼春》词中有“红杏枝头春意闹”句，世称“红杏尚书”。